Lav et referat af nedenstående tekst:

Tekst:
Der er et velkendt håndboldnavn, der tager over efter Allan Heine i Ringkøbing Håndbold på en toårig aftale. 38-årige Lars Rasmussen har de seneste to sæsoner stået i spidsen for Vendsyssel, som han bragte frem til de afgørende kvalifikationskampe om oprykning til Boxer Dameligaen, inden Skive bremsede holdet. Nu får Lars Rasmussen, der i sin aktive karriere nåede 86 landskampe, sin debut som ligatræner, og det skal ske i en klub, han er tryg ved. - Det er mit klare indtryk, at Ringkøbing Håndbold er en klub, hvor der styr på tingene, og fundamentet er i orden. Der er ambitioner og visioner, men det er stadig indenfor fornuftens rammer, og det kan jeg godt lide, siger Lars Rasmussen. Han har en klar plan for, hvordan han vil sætte sin signatur på klubbens udvikling. - Jeg går meget op i at udvikle den enkelte spiller, så det kan give afkast på holdets udvikling. Men det starter med den enkelte spiller, og der føler jeg, jeg kan gøre en forskel, siger han. I Ringkøbing tror man, Lars Rasmussen er den helt rigtige person til at drive klubben videre fremad. - Han har vist flotte resultater og flot udvikling i Vendsyssel Håndbold, og det er et bevis på, at han er en talentfuld træner. Og så skal man ikke glemme den aktive karriere, som også gav mange erfaringer. Så jeg er sikker på, det på alle måder er et godt valg, siger direktør i Ringkøbing Håndbold, Kim Grøn Hansen.

Referat:
Den tidligere landsholdsspiller og nuværende Vendsyssel-træner, Lars Rasmussen, bliver ny træner i Ringkøbing.